**เจ้าหน้าที่กองสาธารณสุขฯ ขุดลอกรื้อคูระบายน้ำ กำจัดวัชพืชขวางทางน้ำถนนนามสมมิตรซอย 1**

**ชุมชนควนหนังขำ**

นายธวัชชัย วรพงศ์พัฒน์ นายกเทศมนตรีตำบลห้วยยอด มอบหมายเจ้าหน้าที่กองสาธารณสุขและสิ่งแวดล้อม เทศบาลตำบลห้วยยอด ดำเนินการขุดลอกรื้อคูระบายน้ำ เก็บขยะ และวัชพืช บริเวณถนนนามสมมิตร ซอย 1 ชุมชนควนหนังขำ เพื่อกำจัดสิ่งกีดขวางทางน้ำ เช่น ท่อนไม้ กิ่งไม้ เศษขยะ วัชพืชต่างๆ ฯลฯ เพื่อเพิ่มประสิทธิภาพการระบายน้ำ รองรับปริมาณน้ำฝนในช่วงหน้าฝนป้องกันอุทกภัยในเขตเทศบาล ตลอดจนเพื่อปรับปรุงภูมิทัศน์ให้เกิดสิ่งแวดล้อมที่ดีอย่างยั่งยืน

ในการนี้ เทศบาลตำบลห้วยยอด ขอความร่วมมือประชาชนไม่ทิ้งขยะลงบนผิวจราจร ท่อระบายน้ำ และคูคลองสายต่างๆ เพื่อลดปัญหาขยะอุดตัน และกีดขวางทางระบายน้ำ

พิมมาส จันทร์ผ่อง/นักประชาสัมพันธ์ชำนาญการ/ข่าว